Title: ประกาศกระทรวงเกษตรและสหกรณ์ เรื่อง กำหนดเครื่องมือทำการประมง วิธีการทำการประมง และพื้นที่ทำการประมงที่ห้ามใช้ทำการประมงในที่จับสัตว์น้ำบางแห่ง (ฉบับที่ 2) พ.ศ. 2560

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
กำหนดเครื่องมือทำการประมง วิธีการทำการประมง และพื้นที่ทำการประมง
ที่ห้ามใช้ทำการประมงในที่จับสัตว์น้ำบางแห่ง
(ฉบับที่ ๒)
พ.ศ. ๒๕๖๐

ตามประกาศกระทรวงเกษตรและสหกรณ์
เรื่อง กำหนดเครื่องมือทำการประมง วิธีการทำการประมงและพื้นที่ทำการประมง
ที่ห้ามใช้ทำการประมงในที่จับสัตว์น้ำบางแห่ง พ.ศ. ๒๕๖๐ ลงวันที่ ๙
กุมภาพันธ์ พ.ศ. ๒๕๖๐
กำหนดห้ามใช้เครื่องมืออวนทุกชนิดที่ใช้ประกอบเรือกลทำการประมงโดยใช้ประกอบเครื่องกำเนิดไฟฟ้า
(เครื่องปั่นไฟ) ทำการประมงในเขตระยะเจ็ดไมล์ทะเลนับจากแนวชายฝั่งทะเลในที่จับสัตว์น้ำบางแห่งของจังหวัดประจวบคีรีขันธ์
ชุมพร และสุราษฎร์ธานี ตั้งแต่วันที่ ๑๖ พฤษภาคม ๒๕๖๐ ถึงวันที่ ๓๐ มิถุนายน ๒๕๖๐
นั้น

เพื่อให้เกิดความชัดเจนในการกำหนดพื้นที่ห้ามใช้เครื่องมือทำการประมงดังกล่าวทำการประมง
กระทรวงเกษตรและสหกรณ์จึงเห็นสมควรกำหนดพื้นที่ห้ามใช้เครื่องมือทำการประมงดังกล่าวในรูปแบบของพิกัดภูมิศาสตร์ในแผนที่แนบท้ายประกาศ
อาศัยอำนาจตามความในมาตรา ๗๑ (๑) แห่งพระราชกำหนดการประมง พ.ศ. ๒๕๕๘
รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้

ข้อ
๑  ให้ยกเลิกประกาศกระทรวงเกษตรและสหกรณ์เรื่อง
กำหนดเครื่องมือทำการประมงวิธีการทำการประมง
และพื้นที่ทำการประมงที่ห้ามใช้ทำการประมงในที่จับสัตว์น้ำบางแห่ง พ.ศ. ๒๕๖๐ ลงวันที่
๙ กุมภาพันธ์ พ.ศ. ๒๕๖๐

ข้อ ๒  ภายในระยะเวลาตั้งแต่วันที่ประกาศนี้มีผลบังคับใช้จนถึงวันที่
๓๐ มิถุนายน ๒๕๖๐
ห้ามใช้เครื่องมืออวนทุกชนิดที่ใช้ประกอบเรือกลทำการประมงโดยใช้ประกอบเครื่องกำเนิดไฟฟ้า (เครื่องปั่นไฟ)
ทำการประมงในที่จับสัตว์น้ำบางแห่งของจังหวัดประจวบคีรีขันธ์ ชุมพร และสุราษฎร์ธานี
ปรากฏตามพิกัดภูมิศาสตร์ในแผนที่แนบท้ายประกาศฉบับนี้
ความในวรรคหนึ่งมิให้ใช้บังคับกับการทำการประมงโดยใช้เครื่องมืออวนครอบ
อวนช้อนหรืออวนยกหมึก
ที่ใช้ประกอบเครื่องกำเนิดไฟฟ้า (เครื่องปั่นไฟ) นอกเขตทะเลชายฝั่ง

ข้อ
๓[๑]  ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ ณ วันที่ ๘
มิถุนายน พ.ศ. ๒๕๖๐
พลเอก ฉัตรชัย  สาริกัลยะ
รัฐมนตรีว่าการกระทรวงเกษตรและสหกรณ์

[เอกสารแนบท้าย]

๑. แผนที่แนบท้ายประกาศกระทรวงเกษตรและสหกรณ์ เรื่อง
กำหนดเครื่องมือทำการประมง วิธีการทำการประมง
และพื้นที่ทำการประมงที่ห้ามใช้ทำการประมงในที่จับสัตว์น้ำบางแห่ง พ.ศ.
๒๕๖๐

(ดูข้อมูลจากภาพกฎหมาย)

พรวิภา/ภวรรณตรี/จัดทำ
๑๒ มิถุนายน
๒๕๖๐

ปริญสินีย์/ตรวจ
๓๑ กรกฎาคม
๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๑๕๕ ง/หน้า ๓๙/๙ มิถุนายน ๒๕๖๐